text: Ampolla de Cava Guilera Agosarat - ProductesdelaTerra.CAT
  MOMENT ASSOSSEGAT [un punt i apart]
  Guilera Agosarat. Brut Nature Gran Reserva. Edició Especial Grans Anyades.
  És el nostre cava més atrevit, amb ell explorem els límits del cava...
  Dins la copa només hi trobareu raïm i la seva evolució tranquil·la al llarg del temps: Cupatge tradicional del Penedès, amb una base important de xarel·lo per mantenir la frescor després del llarg procés de criança. Primera fermentació en dipòsits d'acer inoxidable i segona fermentació en ampolla amb llevadures seleccionades [Penedès 29]. Criança de 140 mesos en rimes tradicionals, remogut als pupitres i desgorjat ampolla per ampolla. Consulteu la collita i data de desgorjat a la contraetiqueta de tots els nostres caves. Recomanem consumir-los màxim 2 anys després de la data de desgorjat.
  És el nostre cava més atrevit: cos, profunditat, acidesa melosa en boca i sabors molt evolucionats; a fruita madura, fumats, llevadures i torrats. Aquest cava només el fem eclosionar quan sentim que assoleix aquell punt agosarat; quan el color, el sabor i l'aroma comencen a desvetllar un deix axeresat. Molt subtil al començament i més intens amb el pas del temps. Ideal per acompanyar moments gastronòmics i assossegats, aquest cava s'obre i captiva, molt lentament. Per finalment deixar-te un record a gran vetllada en boca; llarg, càlid i intens.